Heureusement Nkisi ya mabe te, par Vicky et l’OK-Jazz
Heureusement nkisi ya mabe te, par Vicky et l’OK-Jazz
Nous remercions le mbokatier David M, qui vient de nous envoyer la chanson « heureusement nkisi ya mabe te » de Vicky Longomba et l’OK-Jazz, que notre sœur zembe avait demandée il y a quelques jours. Cette œuvre manquait dans notre discothèque. Heureusement la magie de mbokamosika vient encore d’opérer.
Ndeko Messager,
Nazali na esongo mingi na tango nazali kokomela bino mwa maloba oyo mpo nazali mpe koyoka nzembo “Youyou” nasengaki. Natondi bino botondi. Ya solo bozali bilombe ya miziki. Nalingi koyebisa bino ete ezali mbala ya liboso te nasengi nzembo. Mbala ya liboso nasengaki nzembo “Masuwa Enani” ya Michel Boyibanda. Nzembo wana elelisaki bato ebele na esengo mpe ebimisaki bacommentaires mingi ya kitoko. Ezalaki na Fevrier 2011. Nazali kozela
“Heureusement Kisi ya Mabe Te”. Ezali na beat moko ya soukouss ya elengi mingi, na dialogue instrumental entre Dessouin na Franco. Ezali mpe une des rares chansons ya OK Jazz ezangi saxo.
Botondi
Wabino ndeko
Zembe
Heureusement Nkisi ya mabe te, par Vicky et l'OK-Jazz
.
Ndeko Msg,
Natondi bino lisusu botondi mpo na nzembo "Heureusement Nkisi ya Mabe Te" ya Vicky Longomba nasemgaki. Nazali na banzembo ebele
ya OK Jazz nalingi kosenga kasi napemi naino. Natiki bandeko mosusu basenga. Nakozongela bino sima. Nasepeli mpe mingi na nzembo
"Tango Nazalaki Somele" ndeko mosusu asengaki.
Mpokwa elamu.
Ndeko wa bino,
Zembe
Dieu merci, nzembo oyo e rappeler ngai lisusu tangu nakomaki presque na 1e année .C.O., nazalaki kovanda epayi ya grand-frère, tozalaki na ye na différence ya 20 ans, donc ezali clair azalaki kaka père epayi na ngai. Muana ya grand frère ya liboso tozalaki na ye na différence ya 7 ans, nazalaki bongo grand-frère ya bana ya grand-frère. Ndenge kaka boyebi, muasi ya grand azalaki na ye malamu, mais lokola ata petit na ye moko te azalaki na ndaku, donc ezalaki na ba jour mosusu oko sentir vraiment, muasi ya Yaya azali bien te envers ngai na petit-frère na ngai, puisque tozalaki deux kovanda epayi ya vieux.
Jour moko basengi na école C.O. ba parents basombela biso ba culotte ya gymnastique, nayebisi grand, puis grand ayebisi femme na ye mpo a régler problème wana ya Kupé ya gymnastique, contre toute attente au lieu muasi ya Yaya amema ngai na wenze mpo tosomba kupé, non, tangu vieux akeyi na boulot, na sima muasi ya Yaya na biso akoti na chambre puis aye kopesa ngai culotte moko, alobi culotte wana mokolo bango bakendeki na visite epayi ya chef ya grand ya Mundele azalaka na ville, alors muasi ya mundele wana akabelaki muans na bango ya liboso bilamba, kasi bilamba yango ezali mua minene, yango wana abombaki yango, soki muana na bango akoli, bongo abanda kolata yango, lokola cas na ngai ezali urgent, donc nazua culotte wana mpo na gymnastique, lokola mpe nakomaki sur le point ya kokende na classe nazui kupé yango sans même komeka, vers 10h30 cours ya gymnastique, boyebi ke kupé yango tangu nalati yango ebima lokola silip (calecon) epayi na ngai, lokola nazalaki kotanga na école officielle (ba filles na ba garcons, classe moko) prof ya gymnastique alobi nakosala gymnastique te, et puis mbala ya sima naluka kupé ya bien, autrement ako pointé ngai absent na cours ya gymnastique. Tangu nazongi na ndaku nayebisi muasi ya vieux, alobi nameka kupé yango na miso na ye, après alobi bon lobi ye moko akokende kosombela ngai kupé mosusu na wenze ya bayaka, chose qui fut faite.
A part nzembo oyo, ezalaki na ba nzembo lokola :
Okofutaka ngai dix miliooo mpe okataka ngai ba retard
la vie ya tango oyo patron na ngai
kanisa muasi na bana ngooo mawa....
Tango ngai nazalaki Somele, par l'OK-Jazz
par Mo Fé rWana aujourd'hui à 11h52.
lin_Latn lin_Latn fra_Latn lin_Latn lin_Latn lin_Latn lin_Latn lin_Latn kmb_Latn lin_Latn unk lin_Latn lin_Latn lin_Latn lin_Latn lin_Latn lin_Latn kmb_Latn lin_Latn lin_Latn lin_Latn lin_Latn lin_Latn lin_Latn lin_Latn por_Latn